**บันทึกข้อความ**

**ส่วนราชการ** สำนักงานจังหวัดพังงา กลุ่มงานศูนย์ดำรงธรรมจังหวัด (สคบ.) โทร 0 7648 1426

**ที่** พง 0017.1/  **วันที่**  มีนาคม 2563

**เรื่อง** การมอบอำนาจเกี่ยวกับการพัสดุ

เรียน ผู้ว่าราชการจังหวัดพังงา

 **1. ต้นเรื่อง**

 ด้วยสำนักงานคณะกรรมการคุ้มครองผู้บริโภค แจ้งว่า เลขาธิการคณะกรรมการคุ้มครองผู้บริโภค ได้มอบอำนาจให้ผู้ว่าราชการจังหวัด ปฏิบัติราชการแทนเลขาธิการคณะกรรมการคุ้มครองผู้บริโภค ดำเนินการเกี่ยวกับการจ้างพนักงานจ้างเหมาบริการ ในตำแหน่งนักสืบสวนสอบสวน และเจ้าหน้าที่ธุรการ เช่น การลงนามในบันทึกข้อตกลง การจัดหาการตรวจรับการจ้าง การควบคุมการปฏิบัติงาน ตลอดจนการยกเลิกบันทึกข้อตกลงจ้างเหมาปฏิบัติงานให้กับผู้รับจ้าง จนเสร็จสิ้นกระบวนการตามขั้นตอนและวิธีการตามแบบกระทรวงการคลังฯ (ส่วนการเบิกค่าจ้างให้ส่งรายงานผลการตรวจรับการจ้างให้สำนักงานคณะกรรมการคุ้มครองผู้บริโภค เพื่อดำเนินการเบิกจ่ายต่อไป) (เอกสาร 1)

 **2. ข้อกฎหมาย**

พระราชกฤษฎีกาว่าด้วยการมอบอำนาจ พ.ศ. 2550

 มาตรา 23 “ในกรณีที่มีการมอบอำนาจให้ผู้ว่าราชการจังหวัด เป็นผู้ปฏิบัติราชการแทนให้ผู้ว่าราชการจังหวัดมอบอำนาจนั้นให้แก่ผู้ดำรงตำแหน่ง ดังต่อไปนี้

 (1) ในกรณีที่อำนาจนั้นเกี่ยวกับราชการของส่วนราชการใด และส่วนราชการนั้นปฏิบัติหน้าที่อยู่ในจังหวัด ให้ผู้ว่าราชการจังหวัดมอบอำนาจให้แก่หัวหน้าส่วนราชการที่เกี่ยวข้อง ในจังหวัดนั้น...”

 **3. ข้อเท็จจริง**

คำสั่งจังหวัดพังงา ที่ 3050/2562 ลงวันที่ 27 กันยายน พ.ศ. 2562 เรื่อง การมอบอำนาจดำเนินการเกี่ยวกับพัสดุ มอบอำนาจให้หัวหน้าสำนักงานจังหวัดพังงา ปฏิบัติราชการแทน ผู้ว่าราชการจังหวัดพังงา ดำเนินการเกี่ยวกับการพัสดุทุกขั้นตอนในการลงนามในบันทึกสัญญาจ้าง การควบคุม การปฏิบัติงาน การส่งรายงานผลการตรวจรับการจ้างให้สำนักงานคณะกรรมการคุ้มครองผู้บริโภค เพื่อดำเนินการเบิกค่าจ้างจากงบประมาณสำนักงานคณะกรรมการคุ้มครองผู้บริโภค ประจำปีงบประมาณ พ.ศ. 2563 (เอกสาร 2)

 **4. ข้อพิจารณา**

เห็นควรมอบอำนาจตามข้อ 1. ให้หัวหน้าสำนักงานจังหวัดพังงา ปฏิบัติราชการแทน ผู้ว่าราชการจังหวัดพังงา และส่งสำเนาหลักฐานการมอบอำนาจให้สำนักงานผู้ว่าการตรวจเงินแผ่นดินทราบ ทุกครั้ง

 **5. ข้อเสนอ**

 จึงเรียนมาเพื่อโปรดพิจารณา หากเห็นชอบโปรดลงนามในคำสั่งที่เสนอมาพร้อมนี้

ผอ.กลุ่มงานฯ (นิรมิตร)

จนท./ผู้พิมพ์ (ปัญญาพล)



**คำสั่งจังหวัดพังงา**

**ที่ /2563**

**เรื่อง มอบอำนาจเกี่ยวกับการพัสดุ**

--------------------------

 ตามที่สำนักงานคณะกรรมการคุ้มครองผู้บริโภค ได้จัดทำหนังสือมอบอำนาจเกี่ยวกับการพัสดุ ในการจัดจ้างพนักงานจ้างเหมาบริการปฏิบัติงานในตำแหน่ง เจ้าหน้าที่สืบสวนสอบสวน (วุฒิปริญญาตรี) และเจ้าหน้าที่ธุรการ (วุฒิประกาศนียบัตรวิชาชีพชั้นสูง) เพื่อสนับสนุนการดำเนินงานคณะอนุกรรมการคุ้มครองผู้บริโภคประจำจังหวัด ประจำปีงบประมาณ พ.ศ. 2563 ให้ผู้ว่าราชการจังหวัดทุกจังหวัด ดำเนินการเกี่ยวกับการจ้างพนักงานจ้างเหมาบริการ เช่น การลงนามในบันทึกข้อตกลง การจัดหาการตรวจรับการจ้าง การควบคุมการปฏิบัติงาน ตลอดจนการยกเลิกบันทึกข้อตกลงจ้างเหมาปฏิบัติงานให้กับผู้รับจ้าง จนเสร็จสิ้นกระบวนการตามขั้นตอนและวิธีการตามแบบกระทรวงการคลังฯ ส่วนการเบิกค่าจ้างให้ส่งรายงานผล การตรวจรับการจ้างให้สำนักงานคณะกรรมการคุ้มครองผู้บริโภค เพื่อดำเนินการเบิกจ่ายต่อไป ตามหนังสือสำนักงานคณะกรรมการคุ้มครองผู้บริโภค ที่ นร 0311/ว 6043 ลงวันที่ 17 มีนาคม 2563 นั้น

 เพื่อให้การดำเนินการจัดจ้างเหมาบุคคลปฏิบัติงานดังกล่าว เป็นไปด้วยความเรียบร้อยบรรลุวัตถุประสงค์ เกิดความคล่องตัว มีประสิทธิภาพและรวดเร็ว ถูกต้องตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 อาศัยอำนาจตามความมาตรา 38 มาตรา 39 และมาตรา 40 ในพระราชบัญญัติระเบียบบริหารราชการแผ่นดิน พ.ศ. 2534 และฉบับที่แก้ไขเพิ่มเติม มาตรา 22 มาตรา 23 ในพระราชกฤษฎีกาว่าด้วยการมอบอำนาจ พ.ศ. 2550 และข้อ 7 ในระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 จึงมอบอำนาจให้ หัวหน้าสำนักงานจังหวัดพังงา ดำเนินการเกี่ยวกับการจ้างพนักงานจ้างเหมาบริการ เช่น การลงนามในบันทึกข้อตกลง การจัดหาการตรวจรับการจ้าง การควบคุมการปฏิบัติงาน ตลอดจนการยกเลิกบันทึกข้อตกลง จ้างเหมาปฏิบัติงานให้กับผู้รับจ้าง จนเสร็จสิ้นกระบวนการตามขั้นตอนและวิธีการตามแบบกระทรวงการคลังฯ ส่วนการเบิกค่าจ้างให้ส่งรายงานผลการตรวจรับการจ้างให้สำนักงานคณะกรรมการคุ้มครองผู้บริโภค เพื่อดำเนินการเบิกจ่ายต่อไป

 ทั้งนี้ ตั้งแต่บัดนี้เป็นต้นไป

 สั่ง ณ วันที่ เดือน มีนาคม พ.ศ. 2563



**สำเนาคู่ฉบับ**

ที่ พง 0017.1/ศาลากลางจังหวัดพังงาถนนพังงา-ทับปุด พง 82000

 มีนาคม 2563

เรื่อง ขอส่งคำสั่งการมอบอำนาจเกี่ยวกับการพัสดุ

เรียน ผู้ว่าการตรวจเงินแผ่นดิน (ผ่านผู้อำนวยการสำนักงานตรวจเงินแผ่นดินจังหวัดพังงา)

สิ่งที่ส่งมาด้วย คำสั่งจังหวัดพังงา ที่ /2563 ลงวันที่ มีนาคม 2563

 ด้วยจังหวัดพังงาได้มีคำสั่งมอบอำนาจเกี่ยวกับการพัสดุ ให้หัวหน้าสำนักงานจังหวัดพังงา ดำเนินการเกี่ยวกับการจ้างพนักงานจ้างเหมาบริการ เช่น การลงนามในบันทึกข้อตกลง การจัดหาการตรวจรับการจ้าง การควบคุมการปฏิบัติงาน ตลอดจนการยกเลิกบันทึกข้อตกลงจ้างเหมาปฏิบัติงานให้กับผู้รับจ้าง จนเสร็จสิ้นกระบวนการตามขั้นตอนและวิธีการตามแบบกระทรวงการคลังฯ ส่วนการเบิกค่าจ้างให้ส่งรายงานผลการตรวจรับการจ้างให้สำนักงานคณะกรรมการคุ้มครองผู้บริโภคเพื่อดำเนินการเบิกจ่ายต่อไป

 เพื่อให้การดำเนินการเรื่องดังกล่าวเป็นไปด้วยความเรียบร้อย จังหวัดพังงาจึงขอส่งคำสั่งมอบอำนาจเกี่ยวกับการพัสดุของสำนักงานคณะกรรมการคุ้มครองผู้บริโภค รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดทราบ

 ขอแสดงความนับถือ

สำนักงานจังหวัด

หน.สนจ. (วิรัช)

ผอ.กลุ่มงานฯ (นิรมิตร)

ผู้พิมพ์/ตรวจทาน (ปัญญาพล)

กลุ่มงานศูนย์ดำรงธรรมจังหวัด (สคบ.)

โทร.โทรสาร/0 7648 1426

ไปรษณีย์อิเล็กทรอนิกส์ : PPAG\_fairlycenter@hotmail.com